उनी पहिलोपटक कर्ता बनेर होइन, कर्ताको सहयोगी बनेर किरिया बसे । सहयोगी बस्दा पनि कर्ता बनेर सघाउनुपर्ने भएकाले खासै फरक भने थिएन । त्यसबेला उनी किरिया बसेका थिए–पूर्व प्रधानमन्त्री सूर्यबहादुर थापाकी भाउजुको । छोरा सानै भएकाले भट्टले सहयोगी किरियापुत्री बन्नुपरेको हो । त्यसबापत उनले १५ हजार पारिश्रमिक पाए । त्यसपछि उनलाई किरिया बस्न अफ्ठ्यारो लाग्न छाड्यो । यसलाई नै पेसाका रूपमा अपनाएका उनी अहिले हरेक महिना कम्तिमा एक जनाको मृत्यु संस्कारका लागि कर्ता बन्छन् ।
